আবারও অস্ট্রেলিয়ান ওপেন চ্যাম্পিয়ন সাবালেঙ্কা
চমক দেখিয়ে ফাইনালে আসা চীনের জং চিংওয়ানকে একপেশে লড়াইয়ে হারিয়ে ফের অস্ট্রেলিয়ান ওপেন জিতে নিয়েছেন আরিনা সাবালেঙ্কা।
শনিবার মেলবোর্নের রড লেভার অ্যারেনায় ৬-৩, ৬-২ গেমে ফাইনাল জিতে নেন বেলারুশের তারকা।
আরও একবার ট্রফি জিতে প্রতিক্রিয়া জানাতে গিয়ে কোন ভাষা খুঁজে পাচ্ছেন না তিনি, 'দারুণ দুই সপ্তাহ কেটেছে, আবারও ট্রফি উঁচিয়ে ধরতে পারলাম। আমি সত্যিই বাকরুদ্ধ। সব সময় আমার বক্তব্য উদ্ভট হয়ে যায় (প্রতিক্রিয়া জানাতে গিয়ে)।'
এমন অর্জনের দিনে পরিবারকে স্মরণ করেছেন, দর্শকদেরও ধন্যবাদ দিয়েছেন ২৫ বছর বয়েসি তারকা, 'জয়ী বক্তব্যে আমি কখনো পরিবার নিয়ে আসি না। কিন্তু এবার আমি ধন্যবাদ দেব সবকিছু করার জন্য। আমি তোমাদের ভালোবাসি। ও তোমরাই আমার সবচেয়ে বড় প্রেরণা।'
'দর্শকদের বলব। গত দুই সপ্তাহ আমাকে সমর্থন দেওয়ায় ধন্যবাদ। আপনাদের সামনে খেলতে পেরে আমি আনন্দিত।'
সর্বশেষ অস্ট্রেলিয়ান ওপেনেও চ্যাম্পিয়ন হয়েছিলেন সাবালেঙ্কা। ২০১৩ সালে ভিক্টোরিয়া আজালেঙ্কার পর কোন নারী এই প্রথম শিরোপা ধরে রাখলেন।

চমক দেখিয়ে ফাইনালে আসা চীনের জং চিংওয়ানকে একপেশে লড়াইয়ে হারিয়ে ফের অস্ট্রেলিয়ান ওপেন জিতে নিয়েছেন আরিনা সাবালেঙ্কা।